CELEX: C2005/330/04
Language: sk
Date: 2005-12-24 00:00:00
Title: Rozsudok Súdneho dvora (prvá komora) z  27. októbra 2005  vo veci C-329/03 (návrh na začatie prejudiciálneho konania podaný Areios Pagos): Trapeza tis Ellados AE proti Banque Artesia (Voľný pohyb kapitálu — Prvá smernica Rady z  11. mája 1960  — Nadobúdanie cenných papierov obchodovaných na burze cenných papierov — Repatriácia výnosu ich likvidácie)

24.12.2005   
            
            
               SK
            
            
               Úradný vestník Európskej únie
            
            
               C 330/2
            
         
      ROZSUDOK SÚDNEHO DVORA
   
   (prvá komora)
   z 27. októbra 2005
   vo veci C-329/03 (návrh na začatie prejudiciálneho konania podaný Areios Pagos): Trapeza tis Ellados AE proti Banque Artesia (1)
   
   (Voľný pohyb kapitálu - Prvá smernica Rady z 11. mája 1960 - Nadobúdanie cenných papierov obchodovaných na burze cenných papierov - Repatriácia výnosu ich likvidácie)
   (2005/C 330/04)
   Jazyk konania: gréčtina
   Vo veci C-329/03, ktorej predmetom je návrh na začatie prejudiciálneho konania podľa článku 234 ES, podaný rozhodnutím Areios Pagos (Grécko) z 31. marca 2003 a doručený Súdnemu dvoru 28. júla 2003, ktorý súvisí s konaním: Trapeza tis Ellados AE proti Banque Artesia, Súdny dvor (prvá komora), v zložení: predseda prvej komory P. Jann, sudcovia N. Colneric, K. Schiemann, E. Juhász a M. Ilešič (spravodajca), generálny advokát: F. G. Jacobs, tajomník: L. Hewlett, hlavná referentka, vyhlásil 27. októbra 2005 rozsudok, ktorého výrok znie:
   
               1)
            
            
               Dlhopisy znejúce na domácu menu so splatnosťou jedného roka od ich emisie, obchodované a kótované na burze cenných papierov, emitované bankou so sídlom v členskom štáte a vlastnenou týmto členským štátom patria pod prílohu I zoznam B položku IV A Prvej smernice Rady z 11. mája 1960 o vykonaní článku 67 Zmluvy. Ich nadobúdanie, ako aj výnos ich likvidácie upravuje článok 2 tejto smernice, ktorý odkazuje na prílohu I zoznam B tejto smernice, ktorý predvída repatriáciu tohto výnosu.
            
         
               2)
            
            
               Skutočnosť, že nadobudnutie dlhopisov patriace pod prílohu I zoznam B položku IV A prvej smernice bolo financované prostredníctvom zostatku na bežnom alebo vkladovom účte v úverovej inštitúcii, aj keď patrí pod zoznam D položku IX tejto prílohy, nemôže ovplyvniť zatriedenie predmetného kapitálového pohybu do zoznamu B položky IV A tejto prílohy.
            
         
      (1)  Ú. v. EÚ C 239, 4.10.2003.